Iar adversarii au profitat de faptul ca mentorul lui Ponta, Adrian Nastase, a pierdut succesiv alegerile prezidentiale, sefia PSD si apoi si pe cea a Camerei Deputatilor. Ponta a fost trecut pe linie moarta si risca sa devina unul dintre sutele de parlamentari anonimi ai partidului. Asa ca l-a facut uitat pe Nastase si s-a raliat noului lider al social-democratilor, Mircea Geoana, fiind rasplatit cu un post de vicepresedinte al partidului si cu functia de ministru pentru relatia cu Parlamentul.

In aceeasi perioada, si viata personala a lui Victor Ponta a trecut printr-o cumpana. A divortat de prima sotie, cu care avea un baietel, pentru a se recasatori cu Daciana Sirbu. O casatorie care a avut loc tocmai la Beijing, departe de ochii socrului – vicepresedintele PSD Ilie Sirbu, care declarase ca relatia celor doi e “o greseala”. In 2007, Daciana si Ponta au fost si la “Dansez pentru tine”, intr-o editie a emisiunii in care a aparut si contracandidata sa de acum, Elena Udrea.